text: Блестящият немски пианист Фабиан Мюлер - солист на Радиосимфониците | Impressio.dir.bg
  Блестящият немски пианист Фабиан Мюлер - солист на Радиосимфониците
  На 9 ноември, в зала "България", той ще изпълни класическия шедьовър Концерт за пиано и оркестър в ла минор от Роберт Шуман
  Редактор : Impressio / 7 ноември 2018 / 09:00 430 Прочита 0 Коментара
  Фабиан Мюлер, пиано (Снимка: БНР)
  Симфоничният оркестър на БНР ще разкрие вълнуващи музикални светове в концертната си програма на 9 ноември, петък, от 19.30 часа в зала "България". Под палката на главния диригент Марк Кадин ще прозвучат произведения на Александър Райчев, Роберт Шуман и Антонин Дворжак.
  Марк Кадин, главен диригент на СО на БНР (Снимка: Ани Петрова/БНР)
  Концертът ще започне с произведение на един от ярките представители на съвременната българска музика. Радиосимфониците ще изпълнят обичаната от публиката "Академична увертюра" от Александър Райчев.
  Ярки имена, обичани шедьоври и премиери в програмата на 70-ия сезон на Радиосимфониците
  Блестящият немски пианист Фабиан Мюлер ще изпълни класическия шедьовър Концерт за пиано и оркестър в ла минор от Роберт Шуман. Мюлер привлича вниманието на публиката за първи път през 2013 г., когато печели Наградата на журито в Международния конкурс за пианисти Ferruccio Busoni в Болцано, Италия, Специалната награда за най-добра интерпретация на произведение от Бузони и Специалната награда за най-добра интерпретация на съвременна музика за пиано. На Международния музикален конкурс ARD в Мюнхен през 2017 г. Мюлер печели Наградата на публиката, наградата Братя Буш, специалната награда Genuin classics, наградата Henle Urtext и Втора награда в цялостното класиране. За него немската преса пише: "Изобразяването му, деликатното усещане за звук и безпогрешното внимание към детайла, майсторството и взискателността характеризират младия музикант като изключителен талант".
  Светлин Русев и Радиосимфониците с концерт, вдъхновен от циганската музика
  Концертът на Радиосимфониците ще завърши със Симфония № 9 "Из Новия свят" от Антонин Дворжак. От премиерата си през 1893 г. до ден днешен тази творба е сред най-често изпълняваните и най-обичани произведения в цял свят.
  Билети в Рекламно-информационния център на БНР (бул. "Драган Цанков" №4), на касата на "Кантус Фирмус" в зала "България" и онлайн на ticketsbg.com
  Вход свободен за ученици от музикалните училища и студенти от НМА "Проф. Панчо Владигеров", специалност "Музика" към СУ, катедра "Музика" към НБУ и АМТИИ - Пловдив при представяне на ученическа или студентска карта.
  Сцена Мюзикълът "Оркестър без име" по филмовия сценарий на Станислав Стратиев с премиера в Пловдив на 1 август
  27 юни 2022 | 7 Коментара
  25 май 2022 | 2 Коментара
  10 юни 2022 | 0 Коментара
  31 май 2022 | 2 Коментара
  Един джаз ден в Борисовата
  На 8-ми октомври, базираното в Лос Анджелис трио MOONCHILD, пристига за първи път в България
  Концертът в престижната зала "Бунка Кайкан" включва любимите италиански оперни арии на оперната дива от Белини, Верди и Пучини
  29 юни 2022 | 1 Коментара
  На 7 юли, четвъртък, от 20.00 ч. на сцената Южен парк 2 зад музея "Земята и хората" световноизвестните певци ще представят специално подготвена програма